ඒ නිසා පාරු ජීවිතය අමුතු අත්දැකීම් සහිත රස්සාවකි. ගතේ වාරු ඇතිතෙක් පාරු පැද්දත් ගතේ වාරු නැතිදාට පාරු පදින්නාට රැකවරණයක් නැත. කළු ගඟේ පාරු ගමන් ගැන කියවෙන විට දුම්බර මානානේ පැවති මිනිරන් පතල්වල නිෂ්පාදිත මිනිරන් ගෙනයාමට යොදාගෙන ඇත්තේ ද පාරුය. දුම්බර මානානේ මිනිරන් පතල්වලින් කැඩූ මිනිරන් ඊටම තැනූ පෙට්ටිවල බහා කළු ගඟේ ඇල්ලගාව තෙද පත්තිනි දේවාලයට පහළ තොටුපළට ගෙනවිත් එතැනින් පාරුවලට පටවා කළුතරට ගෙනගිය බව සඳහන් වෙයි. දශක කිහිපයකට පෙර දුම්බර මිනිරන් පතල් පිහිටි ප්‍රදේශයට සහ අයගම ගවරගිරිය ප්‍රදේශයට ගොස් ඇත්තේ ඇල්ල දේවාලයට පහළ තොටුපලේ පිහිටි පාලම් පාරුවේ ආධාරයෙන් කළු ගඟෙන් එගොඩ වෙමිනි.
මිනිරන් ගෙන ගියේ කොහේටද?
කළුතරට